Hurtige pdf-dokumenter - Alt om DATA, Datatid TechLife
Home » Gratis software » Hurtige pdf-dokumenter
Hurtige pdf-dokumenter
Lars Bennetzen 13 januar 2010 Gratis software 0 kommentarer
Du behøver ikke at indkøbe et dyrt program for at lave pdf-dokumenter. Der findes skam også helt gratis programmer, der kan det samme
Pdf-dokumenter er ikke noget fremmed for internetbrugerne. Vi bliver oversvømmet af dem, og mon ikke vi alle har en Adobe Reader liggende på vores computer?
Det kan dog være langt mere kompliceret at skabe pdf-dokumenter selv. Der findes nogle få programmer, der kan lave pdf-dokumenter af deres egne filer, men det er langt fra alle.
PDFCreator er et meget lille program, ja faktisk er det kun en printerdriver, som sender dit output til en pdf-fil i stedet for en printer. Det er stort set det – der er ikke noget hokus-pokus med denne lille utility, og den virker hver gang.
Der medfølger et meget enkelt lille program, hvor du kan tilføje .ps filer til udskrift, og her kan du også tilgå de få indstillinger, der er i programmet. Det er eksempelvis ting som at associere PDFCreator med Postscript-filer og at integrere PDFCreator i Windows Stifinder. Men ellers kan du glemme alt om programmet, når det først er installeret.
Det eneste sted vi havde problemer med det, var når vi ønskede at udskrive sider fra nettet. Det var ikke altid resultatet blev helt som den side vi havde valgt. Men det var nu stadig helt ok.
PDFCreator er et godt lille værktøjsprogram, der hurtigt og enkelt giver dig mulighed for at oprette pdf-dokumenter, direkte fra alle dine programmer.
Her er den bedste dagspris på MSI P65 Creator 9SE-471NE
kr 13028.00
Testvindere i 2009
Nye gratis programmer